burgasdotpro/wikipedia huggingface dataset:
Francesco Totti

Francesco Totti (* 27. september 1976) je bývalý profesionálny taliansky futbalista, v súčasnosti je kapitánom klubu talianskej Serie A AS Rím. Totti reprezentoval Taliansko na Majstrovstvách sveta v roku 2006, kde Taliansko získalo zlatú medailu.
Pelé ho v roku 2004 zaradil medzi 125 najlepších žijúcich futbalistov.
Kariéra.
Hrá na pozícii útočného stredopoliara, alebo útočníka. Je považovaný za symbol Ríma, pretože počas svojej profesionálnej kariéry hral iba za tento klub, hoci mal možnosti prestúpiť do lepších a bohatších klubov. Je hráčom, ktorý odohral najviac stretnutí v drese AS Rím v histórii, tiež je historicky najlepším strelcom tohto klubu. V sezóne 2006/07 získal Zlatú kopačku pre najlepšieho európskeho strelca. Dňa 20. marca 2011 v zápase ACF Fiorentina – AS Rím strelil dva góly, čím ako šiesty hráč v histórii prekonal hranicu 200 strelených gólov v talianskej lige.
Reprezentácia.
Totti debutoval v drese Talianska 10. októbra 1998, počas kvalifikácie na Euro 2000 v zápase proti Švajčiarsku. Reprezentoval Taliansko aj na Majstrovstvách Európy v roku 2000, kde nastúpil vo finále v ktorom podľahli Francúzsku. Aj napriek tejto prehre bol Totti vymenovaný za hráča zápasu a podľa mnohých odborníkov bol najlepším hráčom celého turnaja.
Na Majstrovstvách sveta v roku 2002 Taliansko šokujúco podľahlo Južnej Kórei a Totti bol práve v tomto zápase po druhej žltej karte vylúčený. 
Na Majstrovstvách Európy v roku 2004 sa Totti "preslávil" napľutím do tváre dánskeho futbalistu Christiana Poulsena. Za tento čin dostal dištanc a nemohol nastúpiť až do semifinále. Keďže Taliansko vypadlo, Totti už neodohral na tomto šampionáte ani jeden zápas.
Svoju reprezentačnú kariéru ukončil 20. júla 2007.
El Calafate

El Calafate je malé mesto na juhozápade Argentíny ležiace v provincii Santa Cruz na južnom brehu jazera Lago Argentino na úpätí Ánd. Je hlavným mestom departmentu Lago Argentino a je známe predovšetkým ako turistické centrum neďalekého Národného parku Los Glaciares. Pri sčítaní ľudu v roku 2010 malo mesto 16 655 obyvateľov.
Názov pochádza z jazyka Tehuelchov z mena rastliny "berberis buxifolia", ktorá sa v tomto patagónskom regióne vyskytuje v hojnom počte. Má žlté kvety a tmavobelasé bobule.
Dejiny.
V prvých desaťročiach 20. storočia bolo na mieste dnešného Calafate zriadené stredisko pre zber vlny z okolitých Estancias. V roku 1927 bola argentínskou vládou oficiálne založená obec, aby napomáhala osídľovaniu regiónu.
Rozvoj Calafate začal v roku 1943 so zariadením Správy národného parku Los Glaciares. Správa parku bola dlhú dobu hlavnou inštitúciou najskôr iba v obci s asi 100 obyvateľmi, zabezpečovala zásobovanie elektrinou, stavbu ciest ako aj budovanie prvých hotelov v obci. Za posledných 30 rokov 20. storočia sa mesto rozvinulo (najmä vďaka turistike) na centrum celej veľkej odľahlej oblasti Argentíny. Bolo vybudovaných veľa hotelov a gastronomických zariadení a počet obyvateľstva sa rapídne zvyšoval. Obraz mesta sa zmenil zo zaprášeného mesta na malebné mestečko s rozmanitými drevenými domami a dláždenými ulicami. Svahy jazera sú zastavané množstvom nových stavieb.
V roku 2001 bolo otvorené letisko Lago Argentino (IATA kód FTE), východne od mesta. Prinieslo ešte dodatočný posun tým, že do Calafate mohli prilietať väčšie lietadlá. Predtým to boli iba lety s malými vrtuľovými strojmi z blízkych miest v Patagónii a z Río Gallegos. Ekonomický rozmach znamenal ďalší rast obyvateľstva. Jeho počet je dnes (odhad 2006) asi 12 000 ľudí.
Marián Mikluš

Generálmajor Ing. Marián Mikluš (* 24. marec 1953, Senica – † 15. marec 2015) bol slovenský generálmajor. V roku 1998 pôsobil ako náčelník Generálneho štábu Armády Slovenskej republiky.
Život.
Narodil sa v roku 1953 v Senici nad Myjavou. Absolvoval Vojenské gymnázium v Banskej Bystrici a Vysokú vojenskú školu tylového a technického zabezpečenia v Žiline. Následne bol prijatý za vojaka z povolania v hodnosti poručík. a stal sa zástupcom veliteľa pluku pre tylo pluk. Od roku 1977 do roku 1979 absolvoval postgraduálne štúdium na Vojenskej akadémii v Brne.
Následne sa stal zástupcom náčelníka tyla na veliteľstve 13. tankovej divízie v Topoľčanoch. Od roku 1983 nastúpil na funkciu zástupcu náčelníka operačného oddelenia štábu tyla veliteľstva Východného vojenského okruhu Trenčín, od roku 1995 náčelníka operačného oddelenia tyla. V roku 1985 ukončil Vyšší akademický kurz na Vojenskej akadémii v Brne a do roku 1990 bol zástupcom náčelníka tyla na Vojenskom veliteľstve Východ v Trenčíne. V rokoch 1990 až 1992 absolvoval štúdium na Vojenskej akadémii Generálneho štábu v Moskve a na Vojenskej akadémii v Brne. V roku 1992 pôsobil na funkcii zástupcu náčelníka operačnej správy Vojenského veliteľstva Východ.
Od roku 1993 pôsobil ako náčelník Hlavného tyla veliteľstva Armády Slovenskej republiky v Trenčíne, následne bol prevelený do Bratislavy ako zástupca riaditeľa sekcie logistiky na ministerstve obrany. V roku 1998 absolvoval kurz francúzskeho jazyka na Jazykovom inštitúte Ministerstva obrany Slovenskej republiky.
Od 19. augusta 1998 pôsobil vo funkcii náčelníka Generálneho štábu Armády Slovenskej republiky v Trenčíne a zároveň bol vymenovaný do hodnosti generálmajor. Roku 1999 sa stal náčelníkom Správy integrácie a štandardizácie generálneho štábu Armády Slovenskej republiky, neskôr vedúci oddelenia Inštitútu obrany a bezpečnosti MO SR. V roku 2004 bol prepustený do zálohy. V rokoch 2008 – 2011 pôsobil v Stálej delegácii Slovenska pri NATO v Bruseli.
Miesta vojenského pôsobenia.
Vyškov, Žilina, Janovice nad Úhlavou, Bratislava, Topoľčany, Trenčín, Brno, Moskva, Borden (Kanada), Brusel (Belgicko)
Externé odkazy.
Armádna ročenka 1998, denná tlač z roku 1998, vojenská tlač z roku 1998.
Plus

Plus alebo PLUS alebo + môže byť:
Corpen Aike

Corpen Aike je jedným zo siedmich departmentov argentínskej provincie Santa Cruz. Leží na východe provincie na juhu Argentíny.
Na severe hraničí s departmentom Magallanes, na východe s Atlantickým oceánom, na juhu s departmentom Güer Aike a na západe s departmentom Lago Argentino.
Hlavné mesto departmentu Corpen Aike je Puerto Santa Cruz.
Obyvateľstvo.
Podľa odhadu INDEC stúpol počet obyvateľstva zo 7 942 (2001) na 9 506 obyvateľov v roku 2005.
Náboj

Náboj môže byť:
Mínus

Mínus môže byť:
Minus môže byť:
Kele Okereke

Kele Okereke narodený ako Kelechukwu Rowland Okereke (* 13. október 1981, Liverpool, Spojené kráľovstvo) je britský hudobník, najviac známy ako rytmický gitarista a spevák indie rockovej skupiny Bloc Party.
Biografia.
Okereke (prezývaný v mladosti "Rowly") sa narodil v Liverpoole nigérijskym rodičom katolíckeho vierovyznania. Vyrastal v Essexe, navštevoval Illford County High School. Žil v štvri Bethnal Green vo východnom Londýne, tu stretol Russela Lisacka s ktorým sformoval hudobnú skupinu. V roku 2003 po prijatí ďalších členov vznikla skupina Bloc Party.
Brett Clark

Brett Clark (* 23. december 1976, Wapella, Saskatchewan) je bývalý kanadský hokejový obranca. Počas svojej kariéry hrával v NHL za Montreal Canadiens, Atlanta Thrashers, Colorado Avalanche, Tampa Bay Lightning a Minnesota Wild.
Klubový hokej.
Bol draftovaný v roku 1996 v druhom kole Montrealom Canadiens. V Montreal pôsobil do roku 1999, potom prestúpil do klubu Atlanta Thrashers. Väčšiu časť sezóny 2001/02 odohral na farme Atlanty v AHL za tím Chicago Wolves. Počas tejto sezóny prestúpil do Colorado, kde najskôr dostával šancu iba na farme v tíme Hershey Bears. V sezóne 2005/06 odohral za Colorado 80 zápasov. Nosil číslo 5.
VyVolení

VyVolení je reality show vysielaná TV JOJ. Súťaž pod licenciou maďarskej spoločnosti IKO bola po prvýkrát vysielaná v Maďarsku pod názvom "Való Világ" (Skutočný svet).
Princípom celej show je pobyt skupiny ľudí v uzatvorenej vile. Účastníci sú nepretržito sledovaní a nahrávaní. Plnia rôzne úlohy a televízia z ich pobytu vyrába zostrihy, ktoré vysiela.
Víťazom 1. série sa stala Melinda Drevenková alias Linda. Víťazom 2. série bol Erik Hilár Lakatošovie. Víťazom 3. série (s podtitulom "Dom snov") sa stal Igor Džadoň.
Moderátori.
Prehľad moderátorov reality show VyVolení:
1. séria.
Nakoniec dňa 25. decembra 2005 zvíťazila "Linda" s počtom 197 656 hlasov. Druhý skončil "Luis" s 163 318 hlasmi a "Rocky" s počtom 61 499 hlasov skončil na treťom mieste.
Ian Laperrière

Ian Laperrière (* 19. december 1974, Montreal, Quebec, Kanada) je bývalý kanadský hokejový útočník. Naposledy pôsobil ako hráč klubu NHL Philadelphia Flyers.
Klubový hokej.
Bol draftovaný v roku 1992 v siedmom kole klubom St. Louis Blues. 8. decembra 1995 ho vymenili do New York Rangers za Stephana Matteaua. Tu pôsobil len krátky čas, v marci ho vymenili do Los Angeles Kings. V júli 2004 sa upísal ako voľný agent klubu Colorado Avalanche.
Patrice Brisebois

Patrice Brisebois (* 27. január 1971, Montreal) je bývalý kanadský hokejový obranca. Najväčšiu časť svojej kariéry odohral v NHL za Montreal Canadiens.
Bol draftovaný v roku 1989 v druhom kole tímom Montreal Canadiens. V Montreal odohral 14 sezón, jedenkrát sa získal Stanley Cup, bolo to v sezóne 1992/93. Počas lockoutu hral v drese HC Kloten v švajčiarskej najvyššej hokejovej súťaži. Pred sezónou 2005/06 podpísal dvojročnú zmluvu s Coloradom Avalanche. V drese Avalanche odohral dve sezóny, väčšinu tej druhej vymeškal kvôli zraneniu chrbta a neskoršej operácii.
4. augusta 2007 oznámil klub Montreal Canadiens, že Brisebois sa vracia do Montrealu. Montreal ho získal ako voľného agenta a klub s ním podpísal ročnu zmluvu.
Rytier

Rytier (z nem. Ritter – rytier &lt; starofr. chevalier) môže byť:
Kotangens

Kotangens je jedna z goniometrických funkcií. V pravouhlom trojuholníku je definovaný ako pomer priľahlej odvesny a protiľahlej odvesny.
Na označenie tejto funkcie sa používa skratka "cotg" a jej grafom je kotangentoida.
Vlastnosti.
Funkcia formula_1 je definovaná ako formula_2.
Je to teda obrátená funkcia funkcie tangens, a má nasledujúce vlastnosti (kde "k" je ľubovoľné celé číslo):
Tata

Tata môže byť:
Petřvald (okres Karviná)

Petřvald () je mesto v Česku v okrese Karviná v Moravskosliezskom kraji. 28.6.2006 tu žilo 6994 obyvateľov.
Prvá písomná zmienka o obci je v roku 1305.
Petřvald

Petřvald môže byť:
Petřvald (okres Nový Jičín)

Petřvald je obec v okrese Nový Jičín v Moravskosliezskom kraji v Česku. Nachádza sa 15 km severovýchodne od Nového Jičína a 17 km juhozápadne od centra Ostravy. Leží pri dôležitej cestnej komunikácii č. 58 Příbor-Ostrava vo zvlnenom teréne pozdĺž rieky Lubiny. 
K Petřvaldu boli postupne priraďované obce Dvorek, Petřvaldík a Harty. Na mieste Hariet bolo postavené moderné letisko Ostrava-Mošnov.
Rychvald

Rychvald (, ) je sliezske mesto v Česku v Moravskosliezskom kraji v okrese Karviná. Dňa 1.1. 2014 tu žilo 7251 obyvateľov a jeho katastrálna výmera je .
Český Těšín

Český Těšín (po slovensky aj "Český Tešín"; , ) je sliezske mesto v Česku v okrese Karviná v Moravskosliezskom kraji v blízkosti hraníc s Poľskom.
Má rozlohu a žije tu 24 297 obyvateľov, významná je poľská menšina, ktorá tvorila v roku 2001 16,1 %. Mesto patrí medzi najvýznamnejšie a najfrekventovanejšie hraničné prechody do Poľska.
Dejiny.
Dejiny mesta úzko súvisia s dejinami mesta Tešín.
Tešínsko

Tešínsko (, ) je termín označujúci územie bývalého tešínskeho kniežatstva, územie ohraničené zo západu riekou Ostravicou a z východu riekou Bílou. Historickou metropolou je Tešín.
Branč

Branč môže byť obec v okrese Nitra, pozri Branč (okres Nitra).
Branč alebo Brančský hrad môže byť:
Stránsky potok

Stránsky potok môže byť:
Anatolij Timofejevič Fomenko

Anatolij Timofejevič Fomenko (; * 13. marec 1945) je akademik Ruskej akadémiе vied, doktor fyzikálno-matematických vied a profesor Moskovskej štátnej univerzity Lomonosova. Je nositeľom štátnej ceny Ruskej federácie z roku 1996 (v odbore matematika). Napísal 180 vedeckých prác, 24 matematických učebníc. Je odborníkom v oblasti geometrie a topológie. Anatolij Fomenko je známy aj ako autor kníh z oblasti tzv. novej chronológie.
Orlová (mesto)

Orlová (, ) je mesto v Těšínskom Sliezsku v Moravskosliezskom kraji. Má asi 31 000 obyvateľov.
Drač (mesto)

Drač (po albánsky "Durrës" alebo "Durrësi" ; po grécky: Δυρράχιον - "Dyrrhachion", Επίδαμνος -"Epidamnos"; po taliansky "Durazzo"; po francúzsky "Duras"; po srbsky "Драч"/"Drač") je najstaršie a druhé najväčšie mesto Albánska, významný námorný prístav. Podľa oficiálnych údajov má viac ako 200 000 obyvateľov (2015).
Poloha.
Leží na pobreží Jadranského mora pri severnom okraji Dračskej zátoky, asi západne od Tirany.
Dejiny.
Drač založili pod menom "Epidamnos" grécki osadníci z Korintu a Korfu roku 627 pred Kr. Od roku 229 pred Kr. patril Rimanom, ktorí ho volali "Dyrrhachium" (gréc. "Dyrrhachion") a vybudovali stadiaľ strategický dôležitú cestu Via Egnatia do Solúna, neskôr predĺženú až do Konštantínopolu. Pri Dyrrhachiu sa 10. júla 48 pred Kr. odohrala bitka, v ktorej sa Gaius Iulius Caesar neúspešne pokúsil poraziť Pompeiovo vojsko. Po dlhom období byzantského panstva sa Drača roku 1081 nakrátko zmocnili Normani zo Sicílie, neskôr mesto do roku 1501 ovládali Benátčania a do vzniku nezávislého Albánska roku 1912 bolo súčasťou Osmanskej ríše. 
V rokoch 1913 až 1920 bol Drač hlavným mestom Albánska. Významnej modernizácie sa mesto dočkalo po ničivom zemetrasení roku 1926 a hlavne po druhej svetovej vojne. Prvá albánska železnica, spájajúca Drač od roku 1949 s Tiranou a neskôr s Elbasanom, prispela k ďalšiemu priemyslovému rozvoju. Od roku 2000 je v prevádzke diaľnica z Drača do Tirany.
Súčasnosť.
Lodné linky spojujú mesto s Bari, Brindisi, Anconou a ďalšími talianskymi prístavmi. Drač je najdôležitejším osobným aj nákladným prístavom Albánska a tiež turisticky vyhľadávaným prímorským letoviskom.
Cannes

Cannes je francúzske mesto, ktoré sa nachádza v departemente Alpes-Maritimes, v regióne Provence-Alpes-Côte d’Azur.
Historické jadro na vrchu Le Suquet je veľmi skromné, no od druhej polovice 19. storočia sa pôvodne rybársky prístav so 4 500 obyvateľmi menil na moderné kúpele a boli postavené luxusné hotely lemujúce promenádu La Croisette. Od roku 1946 sa tu každoročne v máji koná Medzinárodný filmový festival Cannes vo Festivalovom paláci.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Zoznam minerálov

Toto je zoznam minerálov, ako aj minerálnych skupín, platných podľa IMA.
Zoradenie podľa abecedy:
Zoznam minerálov A

Ab – Ac – Ad – Ae – Af – Ag – Ah – Ach – Ai – Aj – Ak – Al – Am – An – Ao – Ap – Aq – Ar – As – At – Au – Av – Aw – Ax – Ay – Az – Å
Obranca (futbal)

Vo futbale je obranca hráč, ktorý na ihrisku operuje za stredopoliarmi a je posledným článkom mužstva pred brankárom. Jeho hlavná funkcia je ochraňovať bránu a brániť protihráčov tak, aby sa nedostali k zakončeniu smerom na bránu.
V zásade sa pohybujú v časti ihriska, kde sa nachádza bránka ich tímu. Vyšší obrancovia však často idú do útoku („hore“) pri priamych kopoch a rohových kopoch.
Sú štyri typy obrancov:
Slávni obrancovia.
V ankete Futbalista storočia FIFA z roku 2004 sa umiestnili najlepšie títo obrancovia:
Zo slovenských obrancov sú známi:
Gáfaru (Atol)

Gáfaru je prírodný atol na Maldivách v Indickom oceáne. Je súčasťou administratívneho atolu Káfu. Nachádzajú sa na ňom dva ostrovy, jeden obývaný - Gáfaru, a jeden neobývaný - Velifaru.
Gáfaru (je považovaný za súčasť atolu Severný Mále) je malý, oválny atol, nachádzajúci sa asi 2 km na sever od atolu Severný Malé a asi 20 km na juh od ostrova Kásidú. Medzi Severným Malé a Gáfaru je prieliv Gáfaru Kandu (Gaafaru Kandu Channel), a ostrov Kásidú a atol Gáfarú oddeľuje prieliv Kardiva (Kardiva Channel).
Atol je asi 14 km dlhý (východozápadným smerom) a asi 7 km široký (severojužným smerom). Je to jeden z najmenších atolov na Maldivách. V strede atola sa nachádza prirodzená lagúna zo severu miestami otvorená do oceánu. Na východe atolu sa nachádzajú oba ostrovy atolu, Gáfaru (obývaný s rozmermy 525 m a 300 m) úplne na východnom výbežku, trochu ďalej na západ je neobývaný ostrov Velifaru.
Externé odkazy.
Stránka Oceandots + obrázok atola z vesmíru - anglicky
Adamit

Adamit je minerál kryštalizujúci v rombickej sústave, chemicky zásaditý arzeničnan zinočnatý - Zn2(AsO4)(OH).
Vlastnosti.
Adamit je polopriehľadný minerál prevažne žltej farby, no častá substitúcia zinku inými atómami v jeho štruktúre má za následok rôzne iné odtiene. Vytvára kryštalické drúzy a povlaky na iných mineráloch. Má matný lesk a tvrdosť je 3,5.
Výskyt.
Adamit sa je sekundárny minerál na zinočnatých ložiskách, pokiaľ sú prítomné aj minerály arzénu. Ako sprievodné minerály sa vyskytujú smithsonit, olivenit, kalcit, kremeň a hemimorfit. Vyskytuje sa v Mexiku, USA (Utah, Kalifornia), Francúzsku, Nemecku, Namíbii, Grécku a v južnej Austrálii.
Ruja

Ruja alebo rujnosť (u niektorých živočíchov aj honcovanie (sa), honenie (sa), behanie sa [po česky "hárání", slov. slangovo "háranie"]; u koní aj horovanie; u sliepok aj kvokanie; u kačíc aj pojímanie sa) je obdobie párenia živočíchov (najmä cicavcov), u cicavcov konkrétne:
Berat (mesto)

Berat alebo Berati () je mesto na pravom brehu rieky Osum v južnej časti stredného Albánska. Mesto kedysi nosilo slovanské meno Belograd, Belgrad, Beligrad či Beograd. Je hlavným mestom okresu Berat a kraja Berat a sídlom biskupa pravoslávnej cirkvi. V meste žije 64 473 obyvateľov (2004).
Berat, známy ako mesto tisícich okien kvôli nezvyčajným oknám vsadeným do fasád jeho červenostrechých domov, je od roku 1961 pamiatkovo chránený, vďaka čomu boli historické domy obnovené. 
Má dve časti: staré mesto, kde prevláda turecká architektúra a nové mesto s modernými budovami. Staré mesto má tri kompaktné časti "Mangalem", "Gorica", "Kalaja", veľa mešít a kostolov. 
Jedinečnú architektúru dopĺňa Onufriho múzeum, venované známemu maliarovi ikon v 16. storočí, a zaujímavý hrad neďaleko mesta.
V Chráme zosnutia presv. Bohorodičky, ktorý je katedrálnym chrámom pravoslávnej cirkvi, je na ikonostase ikona svätých sedmopočetníkov pochádzajúca z r. 1812 - 1815. Stojačky sú na nej zobrazení sv. Cyril, sv. Naum, sv. Metod, sv. Sáva a sv. Kliment, ležiačky sv. Gorazd a sv. Angelár. To vyjadruje starú tradíciu, že tu začiatkom 10. storočia zomrel slovenský svätec sv. Gorazd a tiež sv. Angelár patriaci do skupiny cyrilo-metodských učeníkov. Služba (bohoslužobné texty na večiereň a utiereň) svätým sedmopočetníkom, ktorá vznikla v tomto meste, ospevuje Gorazda a Angelára ako ochrancov mesta. V katedrálnom chráme sú uložené aj údajné ostatky týchto dvoch svätcov, ich pravosť je však otázna.
Berat, zapísaný do zoznamu svetového dedičstva UNESCO v roku 2008, zahŕňa jedinečný štýl architektúry s vplyvmi niekoľkých civilizácií, ktoré dokázali spolunažívať po stáročia v histórii. Rovnako ako mnohé mestá v Albánsku, aj Berat zahŕňa staré opevnené mesto plné kostolov a mešít pomaľovaných veľkolepým bohatstvom viditeľných nástenných malieb a fresiek. Berat je jedným z hlavných kultúrnych centier krajiny.
Nebtej

Titul nebtej () je druhým z piatich titulov egyptských faraónov a odkazuje na dve ochranné bohyne Egypta:
Použitie titulu máme po prvý raz doložené u faraóna Semercheta z 1. dynastie. Samostatnou súčasťou titulatúry sa stáva až počas 12. dynastie.
Vlastná ruja

Vlastná ruja alebo estrus je jedna z fáz estrálneho (teda sexuálneho) cyklu cicavcov. 
U väčšiny živočíchov nastáva na jar. Je sprevádzaná rôznymi "predsvadobnými" tancami, tokaním, správaním odlišným od obyčajného správania, súperením samčekov o samičky a pod.
Honcovanie

Honcovanie môže byť:
Drač

Drač (po albánsky "Durrës") môže byť:
Snehuľa kapcavá

Snehuľa kapcavá alebo snehuľa obyčajná alebo snehuľa tundrová (lat. "Lagopus lagopus") je malý (3540 cm) vták z čeľade bažantovité ("Phasianidae").
Žije v blízkosti vŕb a v otvorenej tundre na organickej zemine. V lete má hnedé a v zime biele perie. Snehule možno nájsť na väčšine územia Aljašky, v severnej Kanade a severnej Európe a Ázii.
Industrial and Financial Systems

Spoločnosť IFS AB bola založená v roku 1983 na vývoj softvéru pre riadenie podnikových systémov v odvetví jadrovej energetiky. Vyrába komponenty pre riadenie životného cyklu produktu a ERP pre the stredný trh, so zameraním na sektory výroby, technológií a sieťové odvetvia. Jej riešenia sú založené na otvorených štandardoch a umožňujú tak integráciu s inými produktami.
Špecifické riešenia pre rôzne priemyselné sektory.
Rozšírenia a prispôsobebia pre rôzne priemyselné sektory sa bežne vykonávajú na základe požiadaviek zákazníkov. 
IFS Aplikácie.
IFS Aplikácie, ktoré majú vyše 60 rôznych komponentov, poskytujú plne integrované riešenie pre spoločnosti. IFS Aplikácie™ štandardne ponúkajú medzinárodnú podporu. 
Niektoré výhody IFS Aplikácií™ 7
IFS Applications™ 7 - siedma generácia softvéru je plne založená na funkčne orientovanej komponentovej architektúre (SOCA). 
Naplno podporuje riadenie životného cyklu produktov a služieb od vývoja produktu až po rôzne typy výrobných procesov ako aj podporu údržby / servisných procesov
Technológia &amp; Architektúra.
Veľa rozšírení aktuálnej verzie bolo vyvinutých na základe požiadaviek zákazníkov. IFS plánuje svoju softvérovú architektúru evolučne až do takej miery kým investície do spustených inštalácií zákazníkov zostávajú bezpečné. Použitím otvorených API sú IFS Aplikácie ™ integrovateľné s inými riešeniami a open source produktami. Business logic je oddelená od hlavného modulu systému a štandardné riešenia (napr. zostáv a aplikácií čiarových kódov) sú uprednostňované pred vlastnými riešeniami. IFS Foundation1, ktorá je strategická pre systém založený na komponentoch, ako aj IFS Applikácíe™ 7 podporujú J2EE- a .Net ako IBM WebSphere 6, Oracle AS 10g a JBoss 4.0 (prídavný server IFS na nich bežne funguje). Vďaka podpore Java Portal Standard (JSR-168) majú spoločnosti prístup k údajom a funkciám IFS Aplikácií™ priamo z IBM WebSphere Portal. Platforma je založená na otvorených štandardoch ako UML, SQL, XML, J2EE a .NET a dodávaná s nástrojmi na rozvíjanie, používanie, konfiguráciu, integráciu a spravovanie systému.
Douglas DC-3

Douglas DC-3 je americké dvojmotorové vrtuľové dopravné a transportné lietadlo s pevnými nosnými plochami, ktorého výkony spôsobili v 30. a 40. rokoch revolúciu v leteckej doprave. Vďaka jeho trvajúcemu dopadu na letecký priemysel je väčšinou považované za jedno z najvýznamnejších dopravných a transportných lietadiel, ktoré boli vyrobené.
10 655 kusov bolo vyrobených v Santa Monice a Long Beach v Kalifornii v civilných aj armádnych verziách. Armádna verzia vyrábaná v USA mala označenie C-47 Skytrain. Viac ako 2 000 kusov bolo licenčne vyrobených v ZSSR ako Lisunov Li-2 (v kóde NATO: "Cab"). Ďalších 485 kusov bolo vyrobených v Japonsku firmami Nakadžima a Šówa pod označením L2D. Ešte v roku 1998 bolo v službe viac ako 400 lietadiel typu DC-3.
Počas výroby bolo na DC-3 namontovaných mnoho variantov motorov, najrozšírenejšie boli ale hviezdicové motory Pratt &amp; Whitney R-1830 Double Wasp, Wright R-1820 Cyclone a Pratt &amp; Whitney R-2000. Niektoré DC-3 používali motory Rolls-Royce Dart alebo turbovrtuľové Armstrong Siddeley Mamba.
Z DC-3 bolo odvodené lietadlo Basler BT-67. Ide o renováciu DC-3 s trupom predĺženým o 3 stopy a zosilneným drakom. Poháňané sú turbovrtuľovými motormi PT-6.
Lietadlá DC-3 zakúpila aj Československá letecká spoločnosť, u ktorej lietali v rokoch 1937 – 1939.
Cesnak medvedí

Cesnak medvedí (lat. "Allium ursinum", syn. "A. latifolium", "A. nemorale", "Ophioscorodon ursinum") je liečivá rastlina z čeľade cesnakovité ("Alliaceae").
Popis.
Medvedí cesnak dorastá do výšky približne 30 až 50 cm. Charakterizujú ho široké, zelené listy s jemnou cesnakovou arómou, ktoré sa objavujú skoro na jar, často ešte pred rozvinutím listov na stromoch. Rastlina kvitne od apríla do júna bielymi kvetmi zoskupenými do súkvetia podobného zvončeku. Po odkvitnutí listy zvädnú a rastlina zostáva v stave dormancie až do ďalšej jari. 
Použitie.
Medvedí cesnak je vďaka svojim výživovým vlastnostiam a chuti obľúbený v kuchyni aj v tradičnej medicíne. Má vysoký obsah vitamínu C a je známy svojimi protizápalovými a antibakteriálnymi účinkami. V kuchyni sa listy často používajú čerstvé na prípravu pesta, polievok, šalátov alebo ako prísada do omáčok a maslových nátierok. Mladé listy majú jemnú cesnakovo-pórnu chuť, ktorá dokáže oživiť mnohé jedlá.
Rozvojové vzdelávanie

Rozvojové vzdelávanie je vzdelávacím prístupom k dosiahnutiu výučby, ktorá vedie k hlbšiemu porozumeniu rôznorodosti a nerovností na svete, k príčinám ich existencie a možnostiam riešenia problémov s nimi spojených. Podnecuje všetkých zainteresovaných, bez ohľadu na vek, ku skúmaniu globálnych otázok, ako napríklad chudoba, a ich prepojeniu s ich každodenným životom. Narúšaním sterotypov a podporou nezávislého, samostatného myslenia sa rozvojové vzdelávanie snaží pomôcť rozvíjať praktické zručnosti a prispieť k pozitívnym zmenám v lokálnom i globálnom rozmere.
Rozvojové vzdelávanie:
Umožňuje ľuďom chápať prepojenie medzi ich vlastným životom a životmi ľudí z iných častí sveta, lepšie porozumieť týmto vzťahom, vlastnému životu i životu na celom svete.
Zvyšuje povedomie o globálnych ekonomických, sociálnych, politických a environmentálnych aspektoch, ktoré ovplyvňujú náš život.
Rozvíja schopnosti, postoje a hodnoty, ktoré umožňujú ľuďom spolupracovať a prispievať tak k zmene a uvedomelému rozhodovaniu nad vlastným životom.
Usiluje o dosiahnutie väčšej spravodlivosti a udržateľnosti vo svete, v ktorom moc a zdroje budú rovnomernejšie rozdelené.
Je to aktívny celoživotný vzdelávací proces založený na princípoch solidarity, rovnosti, integrácie a spolupráce.
Umožňuje ľuďom posunúť sa od základného povedomia o medzinárodných rozvojových prioritách a udržateľnom ľudskom rozvoji cez pochopenie príčin a dôsledkov globálnych otázok k osobnej angažovanosti a aktívnom prístupe
viac na stránke rozvojovevzdelavanie.sk a na
Mikaël Silvestre

Mikael Silvestre (* 9. august 1977, Chambray-lès-Tours, Francúzsko) je francúzsky futbalista hrajúci na poste obrancu. V súčasnosti je hráčom amerického klubu Portland Timbers.
Svoju kariéru začal vo francúzskom klube Rennes v sezóne 1995-96. Počas svojho pôsobenia v klube si vybudoval značnú reputáciu a v sezóne 1997-98 ho kúpil milánsky veľkoklub Inter Miláno. Za Inter odohral 18 ligových stretnutí a 6 zápasov v európskych pohároch.
10. septembra 1999 prestúpil do anglického veľkoklubu Manchester United za sumu 4 milióny libier. Debutoval v zápase proti Liverpoolu na štadióne Anfield.
20. augusta 2008 prestúpil do konkurenčného klubu Arsenal Londýn. Stal sa tak prvým hráčom od roku 1987, kedy priamo medzi Manchestrom a Arsenalom prestúpil Viv Anderson.
Je ženatý so Séverine, majú dcéru Cléo (* 27. október 2003).
Harald I. (Dánsko)

Harald I. Modrozubý (po dánsky "Harald Blåtand", * cca 939 – † 986/987) bol asi od roku 945 dánsky kráľ a od 970 aj nórsky kráľ. 
V roku 960 prijal kresťanstvo a dal sa pokrstiť. To mu však nebránilo, aby sa stále nepovažoval za Odinovho syna. Rozšíril územie Dánska o časť dnešného Nórska. Jeho vládu ukončil jeho syn Sven Vidlofúzy, ktorý proti nemu povstal.&lt;br&gt;
Bola po ňom pomenovaná technológia Bluetooth.
El Cid Campeador

El Cid alebo El Cid Campeador (z arab. "sajjid" – "pán"; a špan./lat. "campeador" – "bojovník"), vlastným menom Rodrigo Díaz de Vivar (* asi 1043 – † 10. júl 1099) bol kastílsko-leónsky vojenský vodca, hrdina španielskeho rytierskeho eposu Pieseň o Cidovi. Pochádzal zo šľachtickej rodiny. Je známy tým, že bojoval proti Maurom v období rekonquisty. Keď ho kráľ Alfonz VI. vyhnal z krajiny, stal sa de Vivar roku 1094 kráľom Valencie, kde vládol až do svojej smrti roku 1099.
Externé odkazy.
El Cid na Encyclopædia Britannica
Jacob van Artevelde

Jacob van Artevelde (* asi 1290, Gent – † 24. júl 1345, Gent) bol významný flámsky štátnik a politický vodca, ktorý pôsobil v prvopočiatkoch storočnej vojny ako predstaviteľ mesta Gent.
Svätokupectvo

Svätokupectvo alebo simónia je predaj, kúpa alebo vymieňanie cirkevných milostí, svätostí, sakramentálií, hodností, jurisdikčných aktov a pod. za peniaze, služby alebo protekciu. Je to forma korupcie typická pre stredovekú rímsko-katolícku cirkev.
MHK SkiPark Kežmarok

MHK Kežmarok je slovenský hokejový klub.
Klub hrá momentálne v 2. slovenskej hokejovej lige.
História.
Vznikol v roku 1931.Prvý zápas jeho hokejisti odohrali v roku 1932 s ČASK Praha s výsledkom 1:16. Klub hral dlhé roky v tretej najvyššej súťaži. Postup do druhej najvyššej slovenskej súťaže 1. slovenskej národnej hokejovej ligy sa podaril v roku 1991. Potom sa však klub pre finančné problémy prepadol do 2. hokejovej ligy. Tú v roku 2006 vyhral a v nasledujúcom roku aj 1. hokejovú ligu a postúpil do extraligy. Avšak po neúspechu v baráži o extraligu v sezóne 2008/09 proti tímu HK Spišská Nová Ves sa mužstvo prepadlo naspäť do 1.hokejovej ligy SR. Od sezóny 2009/10 je farmou extraligového HK ŠKP Poprad. V lete 2010 došlo k záplavám v meste Kežmarok. Tie vážne poškodili zariadenie štadióna a tak sa klub v sezóne 2010/11 odhlásil z 1. hokejovej ligy a neprihlásil sa do žiadnej súťaže.
Umiestnenia v jednotlivých sezónach.
Česko-Slovensko.
 1. slovenská národná hokejová liga - 2. ročníky
 2. slovenská národná hokejová liga - 16. ročníkov (skupiny východ)
 Krajské Majstrovstvá SSR - 2. ročníky (skupina východ)
Slovensko.
 Slovnaft extraliga - 2. ročníky
 1. hokejová liga SR - 8. ročníkov
 2. hokejová liga (Slovensko) (skupiny východ a stred) - 5. ročníkov
Hájka

Hájka je potok na hornej Orave, na území okresu Námestovo. Je to pravostranný prítok Sihelnianskeho potoka, meria 3,2 km a je tokom VI. rádu.
Pramení vo výbežku Podbeskydskej vrchoviny, v lokalite Hájka na severozápadnom úpätí Alexovky (896,0 m n. m.), východne od obce Oravské Veselé v nadmorskej výške cca 770 m n. m. Od prameňa tečie výhradne severovýchodným smerom, zľava najprv priberá prítok prameniaci východne od kóty 790,0 m, sprava prítok zo severného svahu Alexovky a znovu zľava druhý prítok vznikajúci východne od kóty 790,0 m. Potom priberá významný pravostranný prítok (1,8 km) zo severného svahu Vahanovho vrchu (918,4 m n. m.), vstupuje do Podbeskydskej brázdy a z pravej strany priberá ešte dva prítoky: prítok (2,3 km) zo severovýchodného svahu Vahanovho vrchu a krátky prítok spod Kráľovskej (718,8 m n. m.). Západne od obce Rabča, v časti Grúň, ústi v nadmorskej výške približne 652 m n. m. do Sihelnianskeho potoka.
Sihelčík

Sihelčík je potok na hornej Orave, na území okresu Námestovo. Je to pravostranný prítok Polhoranky, má dĺžku 2,5 km a je tokom V. rádu.
Tečie v geomorfologickom celku Podbeskydská brázda, pramení na katastrálnom území obce Sihelné, na juhovýchodnom svahu Bučinky (790,6 m n. m.) v nadmorskej výške približne 745 m n. m. Od prameňa tečie sprvu východným smerom, zľava priberá krátky prítok z východného svahu Bučinky a následne z tej istej strany prítok z lokality Zoborská roľa. Potom sa stáča a ďalej už pokračuje juhovýchodným smerom. Západne od obce Rabča, v časti Grúň, sa v nadmorskej výške cca 649,5 m n. m. vlieva do Polhoranky.
Hraničný Kriváň (prítok Veselianky)

Hraničný Kriváň je krátky potok na hornej Orave, na území okresu Námestovo. Je to pravostranný prítok Veselianky, meria 1,4 km a je tokom V. rádu. 
Potok tečie v Oravských Beskydách, pramení v podcelku Pilsko, na juhovýchodnom úpätí Pilska (1 556,9 m n. m.), v lokalite Dudová v nadmorskej výške približne 1 162 m n. m. Tečie juhovýchodným smerom, z pravej strany priberá dva krátke prítoky, najprv z lokality Dudová a potom zo severovýchodného svahu vrchu Dudová (1 095,4 m n. m.). Severoseverozápadne od obce Oravské Veselé, na západnom úpätí Magury (1 018,2 m n. m.), ústi v nadmorskej výške cca 870 m n. m. do Veselianky.
Antagonista (sval)

Antagonista je sval pôsobiaci voči danému svalu opačným smerom. 
Svaly nemôžu tlačiť, dokážu len ťahať. Mnohé z nich pracujú v pároch. Keď sa sval stiahne, skráti sa, čím pritiahne kosť k sebe. Keď sa uvoľní stiahne sa druhý sval, kosť sa vráti na pôvodné miesto.
Činnosť niektorých svalov sa vzájomne dopĺňa, pretože výsledkom ich zmrštenia je pohyb toho istého druhu. Sval, ktorý realizuje pohyb je "agonista", opačne protichodný sval je "antagonista".
Antagonista

Antagonista môže byť:
Kohútov potok

Kohútov potok je potok na hornej Orave, v severnej časti okresu Námestovo. Je to ľavostranný prítok Polhoranky, meria 4,1 km a je tokom V. rádu.
Pramení v Oravských Beskydách, v podcelku Babia hora, na západnom svahu vrchu Borsučie () v nadmorskej výške cca Od prameňa tečie najprv na krátkom úseku na západ, oblúkom sa stáča a pokračuje na juh, pričom sprava priberá krátky prítok z východného svahu Ostrého vrchu (). Následne priberá významnejší ľavostranný prítok (1,4 km) z oblasti Jasenicke hole, stáča sa západojuhozápadným smerom a tečie po hranici medzi geomorfologickými celkami Oravské Beskydy na severe a Podbeskydská brázda na juhu. Tu postupne priberá viaceré ľavostranné prítoky: najprv krátky prítok () z juhovýchodného úpätia Ostrého vrchu, potom štyri prítoky zo svahov Vysokej () a vzápätí aj významný pravostranný prítok (2,2 km) z východného svahu Ostrého vrchu. Napokon sa stáča, vteká do Podbeskydskej brázdy, tečie severojužným smerom a v blízkosti horárne Kohútová priberá ešte ľavostranný prítok () prameniaci severne od kóty Na severnom konci obce Oravská Polhora sa v nadmorskej výške približne vlieva do Polhoranky.
Šoltýsky potok

Šoltýsky potok je potok na hornej Orave, v severnej časti okresu Námestovo. Je to ľavostranný prítok Polhoranky, meria 2,8 km a je tokom V. rádu.
Prameň.
Tečie v Podbeskydskej brázde, pramení na severovýchodnom svahu Turne (890,8 m n. m.) v nadmorskej výške približne 820 m n. m., severozápadne od osady Slaná voda. 
Opis toku.
Na hornom toku tečie západným smerom, sprava priberá najprv prítok z juhozápadného svahu Jurčovky (902,3 m n. m.), potom z oblasti Jasenickej hole a stáča sa na juhozápad. Zľava ďalej priberá prítoky zo severozápadného svahu Turne a zo severného svahu Grúňa (824,3 m n. m.), sprava potom dva prítoky z južného úpätia Vysokej (966,4 m n. m.) a pokračuje viac-menej severojužným smerom. Napokon preteká obcou Oravská Polhora, kde podteká štátnu cestu I/78, vytvára malý oblúk ohnutý na západ a neďaleko centra obce ústi v nadmorskej výške cca 679 m n. m. do Polhoranky.
Zadný Kriváň

Zadný Kriváň je potok na hornej Orave, v severnej časti okresu Tvrdošín. Je to pôvodne pravostranný prítok Bielej Oravy, meria 2,5 km a je tokom IV. rádu. V súčasnosti ústi do Oravskej priehrady.
Prameň.
Pramení v Oravskej Magure, v podcelku Budín, na východnom svahu Ostrého vrchu (990,7 m n. m.) v nadmorskej výške cca 910 m n. m. 
Opis toku.
Od prameňa tečie najprv východným smerom, zľava priberá krátku zdrojnicu spod Ostrého vrchu, vstupuje do Oravskej kotliny a stáča sa na severovýchod. Podteká štátnu cestu I/78 a juhovýchodne od rekreačného strediska Prístav ústi v nadmorskej výške 601,0 m n. m. do Oravskej priehrady.
Práčka (potok)

Práčka je potok na hornej Orave, na území okresu Námestovo. Je to ľavostranný prítok Mútňanky, meria 1,9 km a je tokom V. rádu.
Tečie v Podbeskydskej brázde, na katastrálnom území obce Mútne. Pramení na podhorí Oravských Beskýd, južne od kóty 1 010,0 m v lokalite Rypákov hŕbik, v nadmorskej výške cca 860 m n. m. Tečie viac-menej severojužným smerom, z pravej strany priberá dva prítoky z oblasti Urbanky a preteká osadou Mútňanská Píla. V tesnej blízkosti osady, západne od obce Mútne, ústi v nadmorskej výške približne 767 m n. m. do Mútňanky.
Magurský potok (prítok Juríkovho potoka)

Magurský potok je potok na hornej Orave, v západnej časti okresu Námestovo. Je to ľavostranný prítok Juríkovho potoka, má dĺžku 3,2 km a je tokom V. rádu. 
Prameň.
Pramení v Oravských Beskydách, v podcelku Ošust, na severnom svahu Vysokej Magury (1 115,2 m n. m.) v nadmorskej výške približne 990 m n. m.
Opis toku.
Od prameňa tečie na východ, pričom vytvára oblúk prehnutý k severu, zľava priberá prítok z oblasti Stratenca a stáča sa juhovýchodným smerom. Opäť z ľavej strany priberá najprv prítok z južného svahu Úšustu (1 155,4 m n. m.), potom zo severozápadného svahu Jurikovej (928,4 m n. m.), výrazným oblúkom sa prehýňa na východ a vstupuje do Podbeskydskej vrchoviny. Z pravej strany ešte priberá prítok (1,4 km) z juhovýchodného svahu Vysokej Magury a západne od chaty Kohútik, na území obce Oravská Lesná ústi v nadmorskej výške 789,0 m n. m. do Juríkovho potoka.
Bukovinský potok

Bukovinský potok môže byť:
Bukovinský potok (prítok Juríkovho potoka)

Bukovinský potok je potok na hornej Orave, v západnej časti okresu Námestovo. Je to pravostranný prítok Juríkovho potoka, meria 2,7 km a je tokom V. rádu.
Prameň.
Pramení v Oravských Beskydách, v podcelku Ošust, na severozápadnom svahu Bukoviny (1 049,6 m n. m.) v nadmorskej výške cca 960 m n. m.
Opis toku.
Na hornom toku tečie severojužným smerom, sprava priberá tri krátke zdrojnice z juhovýchodného úpätia Talapkovho Beskydu (1 057,3 m n. m.) a vstupuje do najzápadnejšieho výbežku Podbeskydskej vrchoviny. Tu sa oblúkom stáča, sprava priberá prítok prameniaci severne od osady Demänová a pokračuje priamo na východ. Severozápadne od osady Tanečník ústi v nadmorskej výške približne 833 m n. m. do Juríkovho potoka.
Memoizácia

V informatike pojem memoizácia označuje optimalizačnú techniku, používanú na urýchlenie počítačových programov ukladaním výsledkov volaní funkcií pre neskoršie použitie, takže pri rovnakých hodnotách sa funkcia nemusí znova volať. Memoizácia sa používa aj na rozbor. 
Prehľad.
Pojem "memoizácia" prvýkrát použil Donald Michie v roku 1968, názov je odvodený z latinského slova "memorandum" ("pamätať si").
Memoizovaná funkcia ukladá výsledky predošlých volaní a ak je funkcia znova volaná s rovnakými parametrami, navracia už uložený výsledok namiesto toho, aby funkcia hodnotu výsledku znovu prepočítavala.
Hatifusi (rozlišovacia stránka)

Hatifusi () môže byť ostrov:
Blackburn Rovers FC

Blackburn Rovers Football Club je anglický klub Premier League, ktorý sídli v meste Blackburn, Lancashire. Klub bol ustanovený roku 1875, a v roku 1888 sa stal zakladajúcim členom The Football League. V roku 1890 sa Rovers presťahovali do ich stáleho sídla v Ewood Parku.
Tituly.
Vyhrané domáce súťaže
1912,1914,1995
1883,1884,1885,1886,1890,1891,1928
2002
1912
Laç

Laç alebo Laçi je mesto v Albánsku. Počet obyvateľov je okolo 17 000 a je hlavným mestom okresu Kurbin. Nachádza sa od Tirany a od Jadranského mora. 
Laç je známym pútnickým miestom. Pred druhou svetovou vojnou navštevovali ročne tisíce ľudí kláštor zasvätený Antonovi z Padovy.
V meste je futbalový klub KF Laçi.
KF Laçi

Klubi Futbollit Laçi je albánsky futbalový klub sídliaci v Laçi. Domovský štadión je "Laçi Stadium" (11 000 miest).
Založený v roku 1965, pod menom "Industriali Laç", tím momentálne (sezóna 2006/07) hrá v albánskej druhej divízii.
Serie A

Serie A je najvyššia futbalová liga v Taliansku. Hlavným sponzorom je talianska mobilná spoločnosť TIM, oficiálny názov je teda "Serie A TIM". V súťaži hrá 20 tímov, z toho 3 posledné zostupujú do druhej ligy Serie B, a traja prví so Serie B postupujú do Serie A. Víťaz získava titul, ktorý sa nazýva "Scudetto".
História.
História organizovaného futbalu v Taliansku siaha do roku 1898, keď sa odohral prvý ročník ligovej súťaže. Tento formát súťaže sa hral vo forme rozdelenia klubov do samostatných súťaží, ktoré boli rozdelené podľa regiónu, pričom víťazi jednotlivých regionálnych líg sa následne stretli v play-off o taliansky titul. Tento formát existoval od roku 1898 do roku 1929. Rozdelenie podľa regiónov však so sebou prinášalo komplikácie, predovšetkým preto, lebo kluby zo severu krajiny boli oveľa silnejšie, ako tímy zo stredu a juhu, no napriek tomu sa vyradili medzi sebou ešte pred tým, než mali šancu bojovať o titul. Tým vznikali konflikty, ktoré vyvrcholili v sezóne 1921/22, kedy sa hrali dokonca dve súťaže súbežne.
Vznik Serie A.
V roku 1929 bolo rozhodnuté, že taliansky klubový futbal prejde rozsiahlou reorganizáciou, už nebude viac rozdelený podľa regiónov, ale vytvorí sa jedna celoštátna súťaž. Tým vznikla Serie A, ktorá sa v novom formáte hrala prvý krát v sezóne 1929/30. V priebehu jednotlivých sezón sa postupne menil aj počet účastníkov Serie A. Prvé ročníky hralo 18 klubov, neskôr sa počet znížil na 16 tímov, potom sa postupne zvyšoval až na 21 klubov v sezóne 1947/48. Okrem počtu účastníkov však väčšie zmeny v tejto súťaži počas jej fungovania nenastali.
Hrací systém.
Futbalová sezóna v Taliansku sa tradične hrá od augusta do mája. Každý klub odohrá v sezóne dva zápasy s každým súperom, raz doma, raz vonku. V súčasnosti má liga 20 účastníkov, takže každý tím odohrá 38 zápasov. Prvá polovica sezóny (jeseň) sa nazýva "andata", druhá polovica (jar) sa nazýva "ritorno". Od sezóny 1994/95 získa víťaz zápasu 3 body (pred tým 2 body), za remízu je 1 bod. Posledné tri tímy zostupujú do druhej najvyššej súťaže Serie B.
Majstrovský titul sa nazýva „scudetto“, teda malý znak. Od sezóny 1924/25 má právo víťaz súťaže nosiť na svojich dresoch malý taliansky znak s talianskou trikolórou. Klub, ktorý získa 10 titulov, má právo nad svojim znakom umiestniť jednu zlatú hviezdu ("Stella"). Za každých ďalších 10 titulov môže pridať ďalšiu hviezdu.
Počet sezón jednotlivých klubov v lige.
V histórií Serie A od sezóny 1929/30 hralo túto celkom 67 klubov. Prvenstvo v počte sezón drží Inter Miláno, ktorý odohral všetkých 86 ročníkov. Tímy označené hrubým písmom hrajú Serie A aj v súčasnosti.
Bajram Curri (mesto)

Bajram Curri je malé mesto v severnom Albánsku v okrese Tropojë na hraniciach so Srbskom, v hornatom regióne uprostred albánských álp, ktorý odvodňuje rieka Valbona. Mesto je pomenované podľa Bajrama Curriho, národného hrdinu zo začiatku 20. storočia. Počet obyvateľov je 7 500 (odhad 2004).
Bajram Curri

Bajram Curri môže byť:
Valbona

Valbona je rieka v severnom Albánsku známa svojou čistou vodou.
Mámendú (Sínu)

Mámendú () je neobývaný ostrov na atole Sínu na Maldivách.
Riečka (prítok Zásihlianky)

Riečka je potok na hornej Orave, v západnej časti okresu Námestovo. Je to pravostranný prítok Zásihlianky, meria 3,3 km a je tokom VI. rádu. 
Pramení v Oravských Beskydách, v podcelku Ošust, na východnom svahu Úšustu (1 155,4 m n. m.) v nadmorskej výške približne 970 m n. m. Od prameňa tečie najprv na juhovýchod, zľava priberá prítok tiež z východného svahu Úšustu a pokračuje východným smerom. Následne vstupuje do Podbeskydskej vrchoviny, sprava potom priberá prítok z oblasti Babinskej, stáča sa na severovýchod a severozápadne od obce Zákamenné sa v nadmorskej výške cca 807 m n. m. vlieva do Zásihlianky.
Garage Days Re-Revisited

Garage Days Re-Revisited je minialbum skupiny Metallica. Obsahuje výhradne prespievané piesne a bol vydaný 21. augusta 1987. 
Zoznam skladieb.
Hrací čas: 25:07
Artemis Fowl – Arktický incident

Artemis Fowl - Arktický incident je kniha írskeho spisovateľa Eoina Colfera, druhá zo série Artemis Fowl. Vyšla v roku 2002.
Buk (rod)

Buk () je rod drevín z čeľade bukovité. 
Rastie v miernom pásme Európy, Ázie a Severnej Ameriky. Plod je malá 10 dlhá jedlá tzv. bukvica, umiestnená vo dvojici v tzv. čiaške. Listy sú 5 dlhé a 4 široké. Kvety sú malé jednopohlavné.
Na Slovensku je pôvodný len buk lesnýn("Fagus sylvatica"). 
Systematika.
rod buk ("Fagus"):
V minulosti sa za príbuzné s bukmi považovali pabuky ("Nothofagus"), ktoré však dnes zaraďujeme dokonca do samostatnej čeľade pabukovité.
Eugene Burton Ely

Eugene Burton Ely (* 21. október 1886, Davenport, Iowa, USA – † 19. október 1911, Macon, Georgia) bol americký priekopník letectva. Ako prvý uskutočnil štart a pristatie z paluby lode.
Životopis.
Narodil sa vo Williamsburgu v Iowe a vyrastal v Davenporte. Navštevoval "Iowa State University", štúdium ukončil v roku 1904. Potom sa presťahoval do San Francisca v Kalifornii, kde začal pracovať najprv v oblasti predaja automobilov. 
V roku 1910 odišiel do Portlandu v Ohiu, kde pracoval ako obchodný zástupca firmy, ktorú založil E. Henry Wemme. V tom čase Henry Wemme zakúpil jeden z prvých štvorvalcových dvojplošníkov Curtiss D od Glenna Curtissa a získal výhradné právo na predaj týchto strojov pre oblasť severozápadného pacifického pobrežia.
Wemme však nemal s lietadlami žiadne skúsenosti, nikdy neletel a ani nevedel lietať a tak ponúkol lietanie s Curtissom Elymu, ktorý si myslel, že lietanie je rovnako jednoduché ako riadenie automobilu. Ely však onedlho s lietadlom havaroval, ale pretože za túto udalosť niesol zodpovednosť, vrak od Wemmeho odkúpil. 
Počas niekoľkých mesiacov stroj opravil a učil sa lietať. Zo začiatku lietal blízko Portlandu, neskôr stále ďalej. V júni 1910 cestou na výstavu do kanadského Winnipegu sa v Minneapolise v Minnesote stretol s Curtissom a odvtedy pre neho pracoval. V októbri sa Ely a Curtiss stretli s kapitánom US Navy "Washingtonom Chambersom", ktorý dostal za úlohu zistiť možnosti využitia lietadiel v americkom námorníctve. Toto stretnutie a snaha preveriť možnosti viedli k dvom Elyho experimentom.
Ely uskutočnil 4. novembra 1910 s lietadlom Hudson Flyer prvý úspešný vzlet z provizórnej drevenej nástavby na palube krížnika USS Birmingham v zátoke Hampton Roads vo Virgínii. Nástavba bola dlhá 25 m a široká 7 m. 
O dva mesiace neskôr 18. januára 1911 pristal Ely na palube krížníka USS Pennsylvania, ktorý kotvil v San Franciscu. Pri pristávaní sa po prvý raz použil „záchytný systém“, ktorý vynašiel Hugh Robinson. Pristávacia „dráha“ bola dlhá 40 metrov a široká 10 metrov.
Ely sa potom ďalej venoval lietaniu. 19. októbra 1911 na prehliadke v Macone v Georgii so svojim lietadlom havaroval a zahynul. 
V roku 1933 obdržal Eugene Burton Ely Distinguished Flying Cross.
Janick Gers

Janick Robert Gers (* 27. január 1957, Hartlepool, Spojené kráľovstvo) je anglický gitarista, člen anglickej skupiny Iron Maiden. Jeho otec Boleslaw bol dôstojníkom v poľskej armáde.
Jeho obľúbený model gitary je Fender Stratocaster, zvyčajne čierno-bielej alebo bielej farby. Hral aj v piesni White Spirit od rovnomennej kapely a taktiež na albumoch speváka Deep Purple Iana Gillana. Od roku 1990 je aktívnym členom v Iron Maiden.
Počítačom podporovaný preklad

Počítačom podporovaný preklad alebo preklad podporovaný počítačom (, skrátene "CAT") je prekladanie textu s podporou počítača, ale bez toho, aby počítač sám text preložil (to by bol tzv. strojový preklad).
Medzi najrozšírenejšie softvéry/nástroje CAT patria komerčný "Trados", "Transit", "Wordfast", "SDLX" či "Déjà Vu (DVX)". K dispozicii je aj bezplatný a otvorený "OmegaT". Takéto programy pracujú s tzv. "prekladovou pamäťou" ("translation memory") a "terminologickou databázou" ("terminology database").
Meretice

Meretice sú zaniknutá obec v Prešovskom okrese, ktorá zanikla zlúčením s obcou Radačov, pričom vznikla spoločná obec Radatice
Radačov

Radačov je zaniknutá obec v okrese Prešov, ktorá zanikla zlúčením s obcou Meretice, pri čom vznikla spoločná obec Radatice.
Sústruženie

Sústruženie je trieskové obrábanie vonkajších a vnútorných povrchov pri ktorom obrobok koná hlavný otáčavý pohyb a nástroj koná posuv, a to rovnobežne s osou otáčania obrobku alebo kolmo na túto os otáčania. Obrábací stroj sa nazýva sústruh a obrábací nástroj sústružnícky nôž.
Sústruženie sa používa na obrábanie kovov, dreva a plastov.